CELEX: 32021D1693
Language: et
Date: 2021-09-21 00:00:00
Title: Nõukogu otsus (ÜVJP) 2021/1693, 21. september 2021, millega muudetakse otsust (ÜVJP) 2018/2010, millega toetatakse väike- ja kergrelvade ning laskemoona ebaseadusliku leviku ja ebaseadusliku kaubanduse ning nende mõju vastu võitlemist Ladina-Ameerika ja Kariibi piirkonnas ebaseaduslike tulirelvade, väike- ja kergrelvade ning nende laskemoona vastase võitluse ELi strateegia „Relvade turvalisuse tagamine, kodanike kaitsmine“ raames

22.9.2021   
               
               
                  ET
               
               
                  Euroopa Liidu Teataja
               
               
                  L 334/12
               
            
         NÕUKOGU OTSUS (ÜVJP) 2021/1693,
         21. september 2021,
         millega muudetakse otsust (ÜVJP) 2018/2010, millega toetatakse väike- ja kergrelvade ning laskemoona ebaseadusliku leviku ja ebaseadusliku kaubanduse ning nende mõju vastu võitlemist Ladina-Ameerika ja Kariibi piirkonnas ebaseaduslike tulirelvade, väike- ja kergrelvade ning nende laskemoona vastase võitluse ELi strateegia „Relvade turvalisuse tagamine, kodanike kaitsmine“ raames
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 17. detsembril 2018 vastu otsuse (ÜVJP) 2018/2010 (1).
                  
               
                     (2)
                  
                  
                     Otsus (ÜVJP) 2018/2010 kehtestab nimetatud otsuse artiklis 1 osutatud tegevuste rakendamise perioodiks 36 kuud alates nimetatud otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     Ameerika Riikide Organisatsioon taotles otsuse (ÜVJP) 2018/2010 rakendamisperioodi pikendamist viie kuu võrra kuni 31. maini 2022, et võtta arvesse viivitusi otsuse (ÜVJP) 2018/2010 kohaste projektitegevuste rakendamisel COVID-19 pandeemia mõju tõttu.
                  
               
                     (4)
                  
                  
                     Otsuse (ÜVJP) 2018/2010 artiklis 1 osutatud tegevusi võib jätkata kuni 31. maini 2022 ilma finantsmõjuta.
                  
               
                     (5)
                  
                  
                     Otsust (ÜVJP) 2018/2010 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2018/2010 artikli 5 lõige 2 asendatakse järgmisega:
            
               
                  „2.   Käesolev otsus kaotab kehtivuse 31. mail 2022.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 21. September 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  Nõukogu 17. detsembri 2018. aasta otsus (ÜVJP) 2018/2010, millega toetatakse väike- ja kergrelvade ning laskemoona ebaseadusliku leviku ja ebaseadusliku kaubanduse ning nende mõju vastu võitlemist Ladina-Ameerika ja Kariibi piirkonnas ebaseaduslike tulirelvade, väike- ja kergrelvade ning nende laskemoona vastase võitluse ELi strateegia „Relvade turvalisuse tagamine, kodanike kaitsmine“ raames (ELT L 322, 18.12.2018, lk 27).